18 Kgakololo e e amanang le dikgang tseo e dira ka tsela e e tshwanang le gompieno. Go utlwisa botlhoko gore bangwe ba tlhokomologa kaelo ya Modimo ya go nyala mo Moreneng fela. E bile gape go a swabisa go bona gore bangwe ga ba tswelele pele go dira gore lenyalo la bone le nne le nonofile. Go na le moo, ba dira diipato ba bo ba dira se Modimo a se tlhoileng ka go tlhala e se kafa Dikwalong gore ba nyalane le mongwe o sele. “Ba lapisitse Jehofa” ka go dira dilo tse di ntseng jalo. Mo motlheng wa ga Malaki, ba ba neng ba tlhokomologa kgakololo ya Modimo ba ne ba bile ba na le sebete sa go ipolelela gore Jehofa o ne a leba dilo ka tsela e e sa siamang. Re ka re ba ne ba re: “O kae Modimo wa tshiamiso?” A kakanyo e e bosula ruri! A re se weleng mo seraing seo.—Malaki 2:17.